П Р О Т О К О Л 
№ 1
За дейността на комисия, назначена със Заповед №685/08.09.2014 год. на Кмета на Oбщина Ардино за провеждане на открита процедура за възлагане на обществена поръчка с предмет: „Водоснабдяване на група населени места от местността „Догру”, землището на с. Търна, кметство Долно Прахово, общ. Ардино - клон с. Горно Прахово и с. Башево”, открита с Решение №572/06.08.2014 г. на Кмета на Община Ардино за откриване на процедура за възлагане на обществена поръчка и публикувано обявление в РОП под №00532-2014-0046.
Днес, 08.09.2014 г., в град Ардино, комисия в състав:
Председател:  Изет Шабан – зам. кмет
Членове:   1.  Гьокчен Емин – правоспособен юрист


      2. Сузан Хайрула – гл. юрисконсулт


      3. инж. Росен Хаджиев – началник отдел „АБОбС”


      4. Бейджан Чауш – старши специалист „ИК”
се събра в заседателна зала в Общинска администрация от 17:30 часа в изпълнение на Заповед №685/08.09.2014 год. на Кмета на Oбщина Ардино за провеждане на открита процедура за възлагане на обществена поръчка с предмет: „Водоснабдяване на група населени места от местността „Догру”, землището на с. Търна, кметство Долно Прахово, общ. Ардино - клон с. Горно Прахово и с. Башево”.
В 17:30 часа от деловодството на Общинска администрация Ардино предадоха на Председателя на комисията регистъра на постъпилите оферти и 1 /един/ брой оферта.
Председателят на Комисията уведоми членовете на Комисията, че в обявения срок - до 12:00 часа на 08.09.2014 г. е постъпила следната оферта:
	№ по ред
	Име на участника
	Входящ № на офертата
	Дата на подаване на офертата
	Час на подаване на офертата

	1. 
	„АБ” АД
	30-405-1
	08.09.2014 г.
	11:39 ч.


Всеки член на Комисията подписа декларация за липса на обстоятелствата по чл. 35 от ЗОП.

На заседанието на комисията не присъства представител на участника.
Комисията провери цялостта и непрозрачността на плика и пристъпи към отварянето и.  Извърши проверка за наличието на три отделни запечатани непрозрачни плика с надпис Плик №1 „Документи за подбор”, Плик №2 „Предложение за изпълнение на поръчката” и Плик №3 „Предлагана цена”. 

Отварянето на офертата се извърши при спазване на условията на чл. 68, ал. 4 и ал. 5 от ЗОП, като тримата членове на Комисията подписаха плик №3 на участника.

Комисията отвори плик №2,  тримата членове на Комисията подписаха  документите, съдържащи се в него. 
Комисията отвори Плик №1 на участника и председателят оповести пред членовете на комисията документите, които плика съдържа.

Констатации от извършената проверка: Офертата на участника съдържа отделни непрозрачни запечатани плика - Плик №1, Плик №2 и Плик №3.
КОНСТАТАЦИИ ПРИ ИЗВЪРШЕНАТА ПРОВЕРКА
І. „АБ” АД  

Участникът е представил всички изискуеми документи, посочени от Възложителя в документацията за участие и обявлението за обществена поръчка, публикувано в РОП под №00532-2014-0046, одобрени с Решение №572/06.08.2014 г.  на Кмета на Община Ардино. 

Комисията премина към разглеждане на офертата на участника с цел установяване на съответствието и с критериите за подбор посочени от възложителя.
1. Минимални изисквания за икономическо и финансово състояние:

1.1. Участникът в процедурата трябва да отговаря на минимални изисквания за икономическо и финансово състояние, както следва:

- Участникът в процедурата трябва да разполага с финансов ресурс в размер на  150 000.00 лв. 
	№ по ред
	Име на участника


	Финансов ресурс в размер на 
150 000.00 лв. без ДДС

	1.
	„АБ” АД  
	над 150 000 лв.


Заключение: Офертата на участника отговаря на изискването;
2. Минимални изисквания за техническите възможности:

	Минимални изисквания
	„АБ” АД  



	1. Участникът следва да е изпълнил през последните 5 (пет) години, считано от датата  на подаване на офертите договор/и/ за извършване на СМР,  сходни с обекта на поръчката, които следва да включват изпълнението на СМР по водоснабдителни мрежи.
	да

	1. Всеки участник трябва да разполага с квал.и опитен инженерно–технически екип. Инженерно–техническият екип, който ще бъде ангажиран в изпълнението на поръчката трябва да отговаря на следните изисквания: 

•Ръководител обект - квалификация строителен инженер, отговарящ на изискванията на чл.163а от ЗУТ или за чуждестранни лица еквивалентно съгласно законодателството на държавата, в която са установени; опит в областта на строителството - минимум 5 г. 

•Технически ръководител –  техн.правоспособно лице съгл. чл.163а от ЗУТ,  с опит в областта на строителството  – минимум 3 г.

•Специалист – контрол на качеството,  притежаващ Удостоверение за преминато обучение за контрол върху качеството на изпълнение на строителството и за контрол на съответствието на строителните продукти със съществените изисквания за безопасност или еквивалентен документ, със стаж не по – малко от 3 години – минимум 1 брой.

•Специалист – координатор по безопасност и здраве (КБЗ), с най-малко 3 години стаж на длъжност КБЗ, съгласно изискванията на ЗЗБУТ и Наредба №2/2004г. на МРРБ; да притежава валидно удостоверение за КБЗ в строителството, съгласно Наредба № 2/2004 на МРРБ или еквивалентно – минимум 1 брой.
	да

да

да

да

	Всеки участник следва да притежава сертификати за внедрени системи в областта на строителството :

- ISO 9001:2008 - за управление на качеството или еквивалентно; 

-  ISO 14001:2005 Системи за управление на околната среда или еквивалентно;
	да


Заключение: Офертата на участника отговаря на изискванията;
Комисията установи, че административната част на офертата на участника отговаря на критериите за подбор посочени от Възложителя в обявлението за обществена поръчка.

С това приключи първото заседание на комисията. Комисията определи дата за следващото заседание, а именно 12.09.2014 г. от 17:00 ч. 
На  12.09.2014 г. от 17:00 ч. в заседателната зала на Общински съвет Ардино комисията назначена със Заповед №685/08.09.2014 год. на Кмета на Oбщината се събра за да продължи своята дейност.

Комисията премина към разглеждане на техническото предложение на участника, като  констатира следните факти:
· „АБ” АД
Показател „Срок за изпълнение” – П1: Предложен срок за изпълнение – 2.06 месеца.
Показател „ТЕХНИЧЕСКО ПРЕДЛОЖЕНИЕ” – П2:

Подпоказател „А“  - Технологична последователност на строителните процеси от показател „П2“ участникът е направил в следната последователност: Подготовка на площадките; Подробно описаниа на строителството; Описание на отделните етапи на изпълнение на СМР; технология на изпълнение на видовете работи; 
В  „Описание на отделните етапи на изпълнение на поръчката“ участникът е предложил  описание на видовете СМР и тяхната последователност на изпълнение.
 В „Описание на видовете СМР и тяхната последователност на изпълнение“  участникът е изброил видовете СМР по реда на изпълнението им и подробно и изчерпателно  е описал всяка една дейност.
В „Организация и подход на изпълнение“ участникът  е описал последователността на СМР; Посочил е съставът на екипите за изпълнение на СМР и етапите за изпълнение; Участникът е описал последователността и сроковете на всички изпитвания; Участникът е приложил линеен график за изпълнение на строителството, придружен от подробна диаграма на работната ръка. 
В  Подпоказател „Б“ – Управление на риска от показател „П2“ участникът е изброил видовете рискове; Управлението на риска като процес включва: идентифициране на рисковете; качествен и количествен анализ на риска; Подробно са описани дефинираните от възложителя възможни рискове и са предложени мерки за преодоляването им; 
Комисията премина към оценяване на техническото предложение на участника. 
· „АБ” АД  
Подпоказател „А“ – Технологична последователност на строителните процеси от показател „П2“ – Техническо предложение:
В техническото предложение на участника са представени основните етапи за изпълнение на СМР. Застъпени са всички дейности, предстоящи за изпълнение и описани в техническото задание. Така предложената последователност на изпълнение на дейностите е подробно описана и е застъпена в линейния календарен план с хоризонтални диаграми, като описаните дейности в техническото предложение съответстват напълно на дейностите в календарния график.  Дейностите и СМР са обезпечени с технически и човешки ресурси. Така предложените ресурси обезпечават изпълнението на поръчката във времево отношение. 
Въз основа на горното, комисията установи, че е на лице следното обстоятелство:
В техническото предложение е обърнато внимание на всеки един от факторите, и е в сила всяко едно от следните обстоятелства:

- В обяснителната записка от техническото предложение към офертата се съдържат  ясно и подробно посочени предложения за реализирането на всички дейности в техническото задание. Изложени са подробно мотиви относно предложената последователност на тяхното изпълнение. От описанието е видно, че при реализацията ще бъдат спазени всички нормативни изисквания и ще бъдат използвани иновативни методи и техники на работа, чиято употреба при реализацията на конкретния обект е аргументирана и обоснована; 

- Всички дейности, предмет на поръчката, са обезпечени с хора и машини, като разпределението им е съобразено със срока за изпълнение на съответната дейност;

- Доставката на материали е съобразена с посоченото в линейния график начало и край на изпълнение на всички дейности в техническото задание;

- Предлаганите методи за организация, контрол, използвани технологии съответстват на конкретния проект и предложената в офертата методика за неговото изпълнение; 

- В обяснителната записка от техническото предложение към офертата ясно и подробно са посочени видовете материали, които участникът ще използва за изпълнението на поръчката, като е приложил към техническата оферта съответните сертификати/декларации за съответствие за всеки един от материалите;

- Налице е пълно съответствие между предложените организация и подход на изпълнение на поръчката и представения линеен график
Поради което, според приетата методика за оценяване, комисията присъжда на участника 60 точки.

Подпоказател „Б“ – Управление на риска от показател „П2“: Участникът подробно е описал дефинираните от възложителя възможни рискове и е предложил мерки за преодоляването им; 

Въз основа на горното, комисията установи, че е на лице следното обстоятелство:

В техническото предложение е обърнато задълбочено внимание на всеки един от рисковете, и е в сила всяко едно от следните обстоятелства:

- Предлагат се ефикасни контролни дейности, като всеки един риск е съпроводен с предложени от Участника конкретни мерки за недопускане/предотвратяване настъпването на риска и съответно конкретни адекватни дейности по отстраняване и управление на последиците от настъпилия риск.

- Участникът е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил ефикасни и адекватни мерки;

- Участникът е предложил мерки за предотвратяване и/или управление на дефинираните аспекти от риска, включително и алтернативни. Планирани са конкретни, относими и адекватни похвати, посредством които реално е възможно да се повлияе на възникването, респ. негативното влияние на риска, така че същият да бъде предотвратен, респ. да не окаже негативно влияние върху изпълнението на дейностите, предмет на договора.
Поради което, според приетата методика за оценяване, комисията присъжда на участника 40 точки.
Въз основа на горното, комисията взе следните

РЕШЕНИЯ:
1. Обобщава оценките на техническото предложение на участника допуснат до оценяване, както следва:
	№
	Участник
	П1 
Срок за изпълнение
	Брой точки по "П1"
	"А"
Техн. послед.

max 60
	"Б"
Упр. на риска

max 40
	Брой точки по "П2" - Техническо предложение

	1
	„АБ” АД  


	7
	100,00
	60,00
	40,00
	100,00


2. Следващото публично заседание на комисията да се проведе на 17.09.2014 г. от 12:15 ч. в заседателната зала на Общински съвет Ардино. Комисията възлага на Председателя да изготви съобщение за отварянето на ценовата оферта и да направи необходимото за публикуване на същото на официалната интернет страница на общината. 
Заседанието на комисията приключи в 18:20 часа на 12.09.2014 г., когато бе изготвен настоящия протокол.
Протоколът се подписа от председателя на комисията и от нейните членове, както следва:
КОМИСИЯ:
Председател:____________                          
               /инж. Изет Шабан/





Членове: 1. ______________
       
            2. ________________         
 
   
                     /Гьокчен Емин/

 
/инж. Росен Хаджиев/

                3. ______________
       
            4. ________________         
 
   
                   /Сузан Хайрула/

 
                  /Бейджан Чауш/

ПРОДЪЛЖЕНИЕ НА ПРОТОКОЛ от 08.09.2014 г. 
Днес, 17.09.2014 г., комисия в състав:
Председател:  Изет Шабан – зам. кмет
Членове:   1.  Гьокчен Емин – правоспособен юрист


      2. Сузан Хайрула – гл. юрисконсулт


      3. инж. Росен Хаджиев – началник отдел „АБОбС”


      4. Бейджан Чауш – старши специалист „ИК”
се събра в заседателна зала в Общинска администрация от 12:15 часа в изпълнение на Заповед №685/08.09.2014 год. на Кмета на Oбщина Ардино за провеждане на открита процедура за възлагане на обществена поръчка с предмет: „Водоснабдяване на група населени места от местността „Догру”, землището на с. Търна, кметство Долно Прахово, общ. Ардино - клон с. Горно Прахово и с. Башево”, с цел отваряне на ценовото предложение на участника.
Основните членове на комисията присъстваха на заседанието. 

На заседанието на комисията не присъства  представител на участника. 

Комисията премина към отваряне на плик №3 на участника „AБ” АД. Отвори се Плик №3, председателят на комисията съобщи предложената цена за изпълнение на обществената поръчка. Плик №3 отговаря на изискванията на Възложителя.

Плик №3 на „АБ” АД съдържа:
1. Ценова оферта;

2. Ценови показатели при формиране на единичните цени;

3. Количествено стойностна сметка;

Участникът за изпълнение на поръчката предлага обща цена от  370 000.00 лв. с включен   ДДС.

Комисията премина към оценяване на офертата по приложената в документацията за участие в откритата процедура методика на оценяване, а именно: 

Оценка на ценовото предложение: 

	Наименование на участника
	Оценка за предложена обща цена:

П3 =  Ц мин./Ц i х 100


	„АБ” АД 

	П3 = 370 000 / 370 000   х  100 точки =  100 точки

         


Обща оценка:

	Наименование на участника
	КО = П1 х 10% + П2 х 40% + П3 х 50%

	„АБ” АД 


	100 х 10% + 100 х 40% + 100 х 50% =  100 т.


Комисията предлага следното класиране:   

· На първо място - „АБ” АД  със 100 т.
Настоящият протокол и приложенията към него са подписани от всички членове на комисията и цялата документация по процедурата за възлагане на обществената поръчка се предава на Възложителя за вземане на решение по чл. 73, ал. 1 от ЗОП за обявяване на класирането на участниците и определяне на изпълнител на обществената поръчка.
Заседанието на комисията приключи в 12:30 ч. на 17.09.2014 г.
КОМИСИЯ:
Председател:____________                          
               /инж. Изет Шабан/





Членове: 1. ______________
       
            2. ________________         
 
   
                     /Гьокчен Емин/

 
/инж. Росен Хаджиев/

                3. ______________
       
            4. ________________         
 
   
                   /Сузан Хайрула/

 
                  /Бейджан Чауш/

Възложител

Кмет на Община Ардино: ______________   



          /Ресми Мурад/  
Дата: 18.09.2014 г.

